и гаранции за здравето на животните по отношение на болестите от списъка трябва да отговарят третите държави или територии. Поради това в настоящия регламент следва да се предвидят, когато е уместно, такива специални условия и гаранции за здравето на животните, като се вземат предвид конкретната ветеринарно-санитарна обстановка в третата държава или територия на произход или зона от нея, или, когато става въпрос за аквакултурни животни, компартмент от нея, както и съответните конкретни видове и категории животни, зародишни продукти и продукти от животински произход.
 (9)
 В част VI от Делегиран регламент (ЕС) 2020/692 се определят специални правила за въвеждането в Съюза на пратки с определени видове и категории животни, зародишни продукти и продукти от животински произход, за които Съюзът не е крайно местоназначение, и на пратки с определени видове и категории животни, зародишни продукти и продукти от животински произход, които са с произход от Съюза и се връщат там. По-специално в посочения регламент се предвижда възможността да се разреши въвеждането в Съюза на такива пратки, които не отговарят на всички съответни ветеринарно-здравни изисквания, при условие че са изпълнени специални условия. Поради това в настоящия регламент следва да се определят специалните ветеринарно-санитарни условия, на които трябва да отговарят тези пратки за целите на въвеждането им в Съюза.
 (10)
 Съгласно Споразумението за ЕИП членуващите в ЕИП държави от ЕАСТ не са трети държави, когато търгуват с държавите — членки на ЕС, в областите, уредени от Споразумението за ЕИП.
 (11)
 Тъй като определените в настоящия регламент правила трябва да бъдат прилагани заедно с правилата, установени в Регламент (ЕС) 2016/429 и в Делегиран регламент (ЕС) 2020/692, настоящият регламент също следва да се прилага от 21 април 2021 г.
 (12)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Предмет и приложно поле
 С настоящия регламент се установят списъците на трети държави, територии или зони от тях, или, когато става въпрос за аквакултурни животни, компартменти от тях, от които е разрешено въвеждането в Съюза на пратки с видовете и категориите животни, зародишни продукти и продукти от животински произход, попадащи в приложното поле на Делегиран регламент (ЕС) 2020/692. Списъците и някои общи правила относно списъците са посочени в приложения I—XXII към настоящия регламент.
 С него също така се определят специалните условия и гаранциите за здравето на животните във връзка с въвеждането в Съюза на определени пратки и се посочват образците на ветеринарните здравни сертификати, които да бъдат използвани от третата държава или територия на произход на пратките.
 Член 2
 Определения
 За целите на настоящия регламент се прилагат определенията, посочени в член 2 от Делегиран регламент (ЕС) 2020/692.
 Член 3
 Списъци на трети държави, територии или зони, или компартменти от тях, от които е разрешено въвеждането в Съюза на животни, зародишни продукти и продукти от животински произход
 1. Компетентният орган разрешава въвеждането в Съюза на пратки с видовете и категориите животни, зародишни продукти и продукти от животински произход, попадащи в приложното поле на Делегиран регламент (ЕС) 2020/692, само ако третата държава или територия